વિરાટ કોહલીએ અહીં ઇંગ્લેન્ડ સામેની ત્રીજી ટેસ્ટમાં શનિવારે પ્રથમ દાવમાં 97 રન પર આઉટ થઈ જતાં ત્રણ રન માટે જે 23મી સદી ફટકારવાની તક ગુમાવી હતી એ ઇચ્છા તેણે ગઈ કાલે મેચના ત્રીજા દિવસે પૂરી કરી લીધી હતી. તે ગઈ કાલે 23મી સેન્ચુરી કરવામાં સફળ થયો હતો. તેને તેના 103 રનના સ્કોર પર ક્રિસ વોક્સે એલબીડબ્લ્યૂ કર્યો હતો. તેણે 197 બોલમાં 10 ફોરની મદદથી 103 રન બનાવ્યા હતા. જોકે, એ પહેલાં વિરાટે ભારતને વિજયની દિશા ભણી મોકલી દીધું હતું. તે આઉટ થઈને પાછો આવી રહ્યો હતો ત્યારે એક સ્ટેન્ડમાં ઊભા થઈને તેને યાદગાર ઇનિંગ્સ બદલ બિરદાવી રહેલા ચાહકો વારંવાર નવિરાટ કોહલી કી જયથ બોલ્યા હતા. વિરાટ અને ચેતેશ્ર્વર પુજારા (72 રન, 208 બોલ, 9 ફોર) વચ્ચે ત્રીજી વિકેટ માટે 113 રનની ભાગીદારી થઈ હતી. પુજારાએ 16 ટેસ્ટ-ઇનિંગ્સ બાદ પહેલી વાર હાફ સેન્ચુરી ફટકારી હતી.